# Club do Mar Bueu

Club do Mar Bueu Galiziako Pontevedran dagoen Bueuko arraun taldea da. 2024an TKE Ligan aritzea lortu zuen. Harrobian oinarritzen den arraun taldea da.

## Historia
### Sorrera eta hastapenak

1982an sortu zen taldea Manuel Otero Perezen ekimenez eta 1986an Espainiako Batel Txapelketan hartu zuen parte. 1989an Galiziako Traineru Txapelketan hirugarren egin zuen eta lehenengo garaipena lortu zuen, etxeko estropadan hain zuzen ere.
Galiziako traineru ligan 2004ean lortu zuen posturik onena, zortzigarren hain zuzen ere. 2008an izan zuen azken denboraldia eta 2012an C.R. Vila Cangasekin bat eginda Sociedad Deportiva de Remo Morrazo izenarekin itzuli zen Galiziako B Ligara eta elastiko zuria eta traineru beltza zeramatela. Bi urte egin zituzten elkarrekin eta bietan bosgarren gelditu ziren.

### Galiziako A Ligan puntako trainerua

Itzulera bikaina izan zuen, Galiziako B Ligan bigarren postuan gelditu eta igoera play-offetan Galiziako lehen mailara igo zen. 2015 denboraldian ordea arraunlari batzuk Samertolameuk fitxatu zizkion eta ezinean aritu ondoren Ligako azken postuan gelditu zen Bueu. 2016rako traineruen kopuruen birmoldaketa bat egon zenez A Ligan mantentzea lortu zuen. Hurrengo urteetan A Ligako ohorezko txandan aritu zen.
2021ean bigarren eginez igoera play-offak jokatu zituen baina ez zuen igoerarik lortu. 2022an maila bikainean jarraitu zuen. Espainiako Txapelketa irabazi zuen eta azken aurreko estropadan egindako akats baten erruz ez zuen Galiziako Liga irabazi. Play-offean hirugarren egin zuen eta ez zuen mailaz igotzerik lortu.

### TKE Ligako denboraldia

2023an hirugarren aldiz jarraian txapeldunordea izan zen Galiziako Ligan eta sorpresa emanez TKE Ligara igotzea lortu zuen. Hurrengo urtean azken postuan gelditu zen eta maila galdu zuen.
Traineruak berriztatze bat izango du erreleboa B traineruan oinarrituz.

## Palmaresa
### Espainiako Traineru Txapelketa

* Txapelduna (1): 2022.

### Galiziako txapelketa

* Galiziako Traineru Txapelketa (0): hirugarren 1985ean, 1989an eta 1992an.

### TKE Liga

* Parte hartzeak (1): 2024
* Galiziako A Liga (0): bigarren 2021, 2022 eta 2023an.
* Galiziako B Liga (0): bigarren 2014an.

### Trainerillak

* Espainiako Trainerilla Txapelketa (1): 2021 (gazte mailakoa).

### Batelak

* Espainiako Batel Txapelketa (1): 2020.
* Galiziako Batel Txapelketa (3): 2018, 2019, 2020.

## Azken denboraldiak

Dendoraldiak :
| TKE | 1 |
| LGT 1 | 14 |
| LGT 2 | 3 |
| 2025 barne. |||
| Urtea | Liga | Espainiako Tx. |
| 2003 | Galiziako Liga, 6.a | |
| 2004 | Galiziako Liga, 8.a | |
| 2005 | Galiziako Liga, 16.a | |
| 2006- 2007 | ez |
| 2008 | Galiziako Liga, 12.a | |
| 2009- 2011 | ez |
| 2012 | Galiziako B maila, 5.a (Morrazo) | |
| 2013 | Galiziako B maila, 5.a (Morrazo) | |
| 2014 | Galiziako B maila, 2.a | |
| 2015 | Galiziako A maila, 8.a | |
| 2016 | Galiziako A maila, 6.a | |
| 2017 | Galiziako A maila, 4.a | |
| 2018 | Galiziako A maila, 4.a | |
| 2019 | Galiziako A maila, 6.a | |
| 2020 | Galiziako A maila, 4.a | |
| 2021 | Galiziako A maila, 2.a | |
| 2022 | Galiziako A maila, 2.a | Txapelduna |
| 2023 | Galiziako A maila, 2.a | - |
| 2024 | TKE Liga, 12.a | - |
| 2025 | Galiziako A maila, | |

## B trainerua

2024 denboraldian talde nagusiak TKE Ligara igotzea lortu zuen lehen aldiz eta Galiziako Ligarako B trainerua osatu zuen.
| Urtea | Liga |
| 2024 | Galiziako Liga, 5.a |

## Erreferentziak

* 1 2 (Gaztelaniaz) García, David. (2023-09-17). «Bueu logra un histórico ascenso a la ACT» Faro de Vigo (Noiz kontsultatua: 2024-12-09).
* ↑ (Gaztelaniaz) «El remo en Bueu es tradición familiar» La Voz de Galicia 2020-08-21 (Noiz kontsultatua: 2024-12-09).
* 1 2 3 «Eusko Label Liga de traineras» www.euskolabelliga.com (Noiz kontsultatua: 2024-12-09).
* ↑ «SOCIEDAD DEPORTIVA REMO MORRAZO | Xuntos - Asociacións Galegas | Asociaciones Gallegas» xuntos.galiciadigital.com (Noiz kontsultatua: 2024-12-09).
* ↑ (Gaztelaniaz) koroibos. (2022-08-08). «Bueu y Chapela, campeones de España» Faro de Vigo (Noiz kontsultatua: 2024-12-09).
* ↑ (Gaztelaniaz) Collarte, César. (2024-11-23). «El Club do Mar Bueu inicia su reconstrucción» Faro de Vigo (Noiz kontsultatua: 2024-12-09).

## Kanpo estekak

* (Galizieraz) Liga Galega de Traiñeiras-en webguneko informazioa
* Datuak: Q16516784